वेस्टइंडीज से हारकर भारतीय क्रिकेट टीम हार पर गौरवशाली बयान देने की सोच रही थी कि हम हार में भी आत्मनिर्भर हैं, किसी ने नहीं हराया हमें। सिर्फ हमारी अपनी वो दो नो बॉल्स ही हमें हरा पाईं, जिन पर विकेट मिल गए थे। हमें कोई नहीं हरा सकता, हम खुद से हारते हैं। यह बयान कुछ-कुछ कांग्रेस की हालत जैसा साउंड नहीं करता क्या। जैसे अरुणाचल प्रदेश से लेकर उत्तराखंड तक, हमें कोई नहीं हरा सकता। हम खुद से हारते हैं। राहुल गांधी के उस बयान से सहमत होने का वक्त है, जिसमें उन्होंने कहा था कि इस मुल्क में कांग्रेस का डीएनए हर जगह है। खासकर हमारी क्रिकेट टीम में कांग्रेस का डीएनए पक्का है।